Хайнрих Хайне
Мили друже, ти си влюбен…

Превод от немски: Димитър Стоевски, 1947

chitanka.info

Мили друже, ти си влюбен,

мъка ти бразди лицето,

помрачен е твоя разум,

просветлено е сърцето.

Мили друже, ти си влюбен,

твойто „не“ не вдъхва вяра —

през жилетката ти виждам

в твоето сърце пожара.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.